**Resumé af referat af NWR- generalforsamling d. 18.11.18 (til klubbladet)**

Fremmødte: 15 personer

**Dagsorden og resumé**

1. **Valg af dirigent, referent og 2 stemmetællere:** Jens blev valgt som dirigent. Indkaldelsen til generalforsamlingen skete rettidig. Sara var referent. Thomas og Mogens Eskildsen var stemmetællere.
2. **Aflæggelse af beretning:** Yvonne læste sin beretning op om den forgangne år, som bl.a. bød på klubbens 20 års jubilæum.
3. **Fremlæggelse og godkendelse af revideret regnskab:** Annette fremlagde regnskabet. Der var kun et overskud på 727,36 kr. på Mini RTC, da der var nogen uforudsete udgifter. Der var et underskud på 1009,63 kr. på klubmesterskabet. Der er overskud på 1.703,14 kr. i årets regnskab. Samlet set har klubben aktiver (et plus) på 25.351,33 kr. Regnskabet blev godkendt.
4. **Evt. forslag fra bestyrelsen og medlemmer:** Ingen kommentarer eller forslag.
5. **Fastsættelse af kontingent:** Ingenændringer.
6. **Valg af formand /kasserer:** Formand Yvonne Knudsen var på valg. Hun modtog genvalg – og blev genvalgt.
7. **Valg af medlemmer til bestyrelsen samt suppleanter:** Bestyrelsesmedlem Sara Cox og Tove Kudahl-Laursen var på valg. De modtog genvalg. Suppleanterne var på valg: Helle Kløcher og Majbrit Terkelsen. Helle modtog genvalg. Majbrit er flyttet til nordjylland og var i løbet af året udgået af bestyrelsen. Helle blev genvalgt, nu som 1. suppleant. Lilli Klausen ønskede at indgå som 2. suppleant og blev valgt ind.
8. **Valg af revisorer og revisorsuppleant:** Revisorer Thomas B. Jensen og Anne Højbo var på valg – de modtog begge genvalg og blev genvalgt. Jens fungerer som revisorsuppleant.
9. **Nedsættelse af evt. udvalg:** Det blev besluttet, at vi i øget grad gerne vil indbyde til fælles ture ’ud af huset’, fx rideture i nye terræner, tur til Brogårdens TREC-bane mv. Thomas foreslog at nedsætte et nyt *Skovturs*-udvalg, som holder øje med turopslag og udtænker spændende ture og får planlagt det praktiske omkring eventuelle ture. Lilli Klausen og Gitte Hansen nedsatte sig i det nye udvalg. Vi besluttede også at lave et *Bagagerumsmarked* med køb og salg af udstyr. Måske med café (pølser, sodavand m.m.), trækture og lidt lassoshow. Måske få en notits i avisen og tiltrække nye interesserede. Dette arrangement lægges d. 1. juni.
10. Yvonne uddelte en takke-medalje til Foto John og tildeler ham gratis medlemskab, fordi han altid er så sød til at komme og tage en masse billeder til vores arrangementer.
11. **Evt.** Vi talte om hvornår på året Mini RTC skal lægges – før eller efter RTC på Sjælland – og det blev besluttet, at det er lægge det d. 11.-12. maj. Klubmesterskabet ligger fast den 2. weekend i august. Vi vil også lave et fastelavnsarrangement søndag d. 24. februar 2019.
12. Til slut blev der vist en fotofilm med John’s billeder, som viste årets aktiviteter og sjove indslag.